Document ID: 31998R0420

Ir-Regolament tal-Kummissijoni (KE) Nru 420/98
ta’ l-20 ta’ Frar 1998
li jemenda r-Regolament (KEE) Nru 1756/93 li jiffissa l-fatti operattivi għar-rata ta’ konverżjoni agrikola applikabbli għall-ħalib u l-prodotti tal-ħalib.
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunitajiet Ewropej,
Wara li kkunsidrat ir-Regolament tal-Kunsill (KEE) Nru 3813/92 tat-28 ta’ Diċembru 1992 dwar l-unità ta’ kont u r-rati ta’ konverżjoni li għandhom jiġu applikati għall-iskopijiet tal-politika komuni dwar l-agrikoltura [1], kif l-aħħar emendat bir-Regolament (KE) Nru 150/95 [2], u b’mod partikolari l-Artikolu 6(2) tiegħu,
Billi Parti B ta’ l-Anness għar-Regolament tal-Kummissjoni (KEE) Nru 1756/93 [3], kif l-aħħar emendat bir-Regolament (KE) Nru 569/96 [4], jiffissa l-fatti operattivi applikabbli skond ir-Regolament (KEE) Nru 570/88 tas-16 ta’ Frar 1988 dwar il-bejgħ ta’ butir bi prezzijiet imraħħsa u l-għoti ta’ għajnuna għall-butir u butir konċentrat għall-użu fil-fabbrikazzjoni ta’ prodotti ta’ l-għaġina, ġelat u prodotti oħra ta’ l-ikel [5], kif l-aħħar emendat bir-Regolament (KE) Nru 531/96 [6]; billi dak ir-Regolament ġie mħassar u mibdul bir-Regolament tal-Kummissjoni (KE) Nru 2571/97 [7] li jintroduċi, inter alia, il-possibiltà li tintuża krema li magħha ma ġew miżjuda ebda traċċanti taħt l-arranġamenti għall-għajnuna; billi r-Regolament (KEE) Nru 1756/93 għandu jiġi emendat sabiex jittieħed qis ta’ dawn l-emendi;
Billi Parti D ta’ l-Anness għar-Regolament (KEE) Nru 1756/93 li jiffissa l-fatti operattivi għall-ispejjeż tal-ħażna li għandhom jitħallsu mill-bejjiegħ fejn butir jew trab tal-ħalib xkumat offrut għall-intervent pubbliku ma jissodisfax il-ħtiġijiet stabbiliti fl-Artikolu 2 tar-Regolament tal-Kummissjoni (KEE) Nru 454/95 at-28 ta’ Frar 1995 li jistabilixxi regoli dettaljati għall-intervent fis-suq tal-butir u krema [8], kif l-aħħar emendat bir-Regolament (KE) Nru 419/98 [9], u l-Artikolu 1 tar-Regolament tal-Kummissjoni (KE) Nru 322/96 tat-22 ta’ Frar 1996 li jistabilixxi regoli dettaljati ta’ applikazzjoni għall-ħażna pubblika ta’ trab tal-ħalib xkumat [10], kif l-aħħar emendat bir-Regolament (KE) Nru 419/98; billi l-spejjeż tal-ħażna imsemmija huma ffissati b’referenza għal l-Artikolu 7(2) tar-Regolament tal-Kummisjoni (KEE) Nru 3597/90 tat-12 ta’ Diċembru 1990 dwar ir-regoli tal-kontijiet għall-miżuri ta’ l-intervent li jinvolvu x-xiri, ħażna u bejgħ ta’ prodotti agrikoli minn aġenziji ta’ l-intervent [11], kif l-aħħar emendat bir-Regolament (KE) Nru 1392/97 [12]; billi sabiex tiġi żgurata l-konsistenza, il-fatti operattivi msemmijin hawn fuq għandhom jiġu mibdula b’referenza għall-fatt operattiv provdut fl-Artikolu 7(2) tar-Regolament (KEE) Nru 3597/90;
Billi l-miżuri provduti f’dan ir-Regolament huma f’konformità mal-fehma tal-Kumitat Maniġerjali għall-Ħalib u Prodotti tal-Ħalib,
ADOTTAT DAN IR-REGOLAMENT:
Artikolu 1
L-Anness għar-Regolament (KEE) Nru 1756/93 jiġi emendat kif ġej:
1. F’Parti B.II, punt 6 jinbidel b’dan li ġej:
"Regolament | Ammonti konċernati | Rata ta' Konverżjoni Agrikola li għandha tiġi applikata |
6.(KE) Nru 2571/97 | Prezz offrut u aċċettat taħt il-proċedura tas-sejħa għall-offerti msemmija fl-Artikolu 16(2)(d) | Rata ta' konverżjoni agrikola applikabbli fid-data tal-ħlas" |
2. F’Parti B.III, punt 4 jinbidel b’dan li ġej:
"Regolament | Ammonti konċernati | Rata ta' konverżjoni agrikola li għandha tiġi applikata |
4.(KE) Nru 2571/97 | A.Ammont ta' għajnuna aċċettata taħt il-proċedura tas-sejħa ghal offerti msemmija fl-Artikolu 16(3)(d) | (i)Rata' ta' konverżjoni agrikola applikabbli fl-ewwel ġurnata tax-xahar li fih it-traċċanti msemmija fl-Artikolu 6(1) huma miżjuda.(ii)Rata' ta' konverżjoni agrikola applikabbli fl-ewwel ġurnata tax-xahar li fih il-butir konċentrat huwa fabbrikat skond l-Artikolu 22(3)(b)(i)(iii)Rata' ta' konverżjoni agrikola applikabbli fl-ewwel ġurnata tax-xahar li fih il-butir mingħajr tracershuwa nkorporat fi prodotti intermedji msemmija fl-Artikolu 8 jew il-prodotti finali msemmija fl-Artikolu 4(1)(iv)Rata' ta' konverżjoni agrikola applikabbli fl-ewwel ġurnata tax-xahar li fih il-krema mingħajr tracershuwa nkorporat fil-prodotti finali msemmija fl-Artikolu 4(1)(B) Iżda, fejn id-data ta' egħluq imsemmija fl-Artikolu 11 jiġi maqbuż, ir-rata ta' konverżjoni agrikola għandha tkun dik applikabbli fl-ewwel ġurnata tax-xahar li fih id-data ta' egħluq tiskadi. |
| B.Ammont ta' tnaqqis ta' għajnuna msemmija fit-tielet sottoparagrafu ta' l-Artikolu 22(4) | Rata' ta' konverżjoni agrikola applikabbli fl-ewwel ġurnata tax-xahar li fih id-data ta' egħluq imsemmija fl-Artikolu 11 tiskadi."; |
3. f’punt 2.A, Parti D, il-kliem ‘Rata ta’ konverżjoni agrikola applikabbli fil-ġurnata ta’ l-akkwist fit-tifsira ta’ l-Artikolu 5(1)’ jiġi mibdul bil-kliem "Rata ta’ konverżjoni agrikola msemmija fl-Artikolu 7(2)(a) u (b) tar-Regolament (KEE) Nru 3597/90";
4. F’punt 3.A, Parti D, il-kliem ‘Rata ta’ konverżjoni agrikola applikabbli fil-ġurnata ta’ l-akkwist ta’ l-oġġetti konċernati’ jinbidlu bil-kliem "Rata ta’ konverżjoni agrikola msemmija fl-Artikolu 7(2)(a) u (b) tar-Regolament (KEE) Nru 3597/90".
Artikolu 2
Dan ir-Regolamet jibda jseħħ fis-seba’ jum mill-pubblikazzjoni tiegħu fil-Ġurnal Uffiċjali tal-Komunitajiet Ewropej.
Iżda, l-Artikolu 1(1) u (2) għandhom japplikaw għal sejħiet għall-offerti li jkollhom data ta’ egħluq għas-sottommissjoni ta’ l-offerti wara l-1 ta’ Jannar 1998.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-20 ta’ Frar 1998.

Labels: 2
17
19
3
6